open-index/open-wikipedia-markdown huggingface dataset:
Kjerneinflasjon

**Kjerneinflasjon** (også kalt **underliggende inflasjon**) er et inflasjonsmål som ekskluderer visse størrelser. Normalt justerer man for avgiftsendringer og utelater energivarer fra beregningene. I Norge beregnes kjerneinflasjonen av Statistisk sentralbyrå.

Den 29. mars 2001 ble en ny pengepolitisk forskrift utarbeidet av regjeringen. Der het det at «det skal i utgangspunktet ikke tas hensyn til direkte effekter på konsumprisene som skyldes endringer i rentenivået, skatter, avgifter og særskilte, midlertidige forstyrrelser». Ifølge forskriften er det operative målet en kjerneinflasjon på omtrent 2,5&nbsp;% over tid. I 2018 ble målet for kjerneinflasjon i Norge redusert til 2,0 %. 

## Mål for kjerneinflasjon
Ved utregning av kjerneinflasjon tar man utgangspunkt i konsumprisindeksen (KPI), som i utgangspunktet er et mål for inflasjon:

* **KPI-JAE**: KPI justert for avgiftsendringer og ekskludert energivarer
* **KPI-JA**: KPI justert for avgiftsendringer
* **KPI-XE**: KPI ekskludert energivarer

## Se også
* Inflasjon
* Konsumprisindeks

## Referanser


## Kilder
* Statistisk sentralbyrå &ndash; Underliggende inflasjon
Camila

**Camila** er et spansk og portugisisk kvinnenavn som kan bety «altertjener». Navnet er utbredt i flere land med spansk eller portugisisk språk. En navnebærer er den cubansk-meksikansk-amerikanske sangeren Camila Cabello.

## Etymologi
*Camila* er en spansk og portugisisk form av *[[Camilla]]*, som stammer fra det latinske *Camillus*, et begrep brukt i antikkens Roma om unge akolytt-tjenere i religiøse seremonier. Navnet kan dermed sies å bety «altertjener». I romersk mytologi var Camilla en krigerjomfru i Vergils Aeneiden. I nordiske språk er *Camila* en variant av *Camilla*, som også kan knyttes til det danske ordet kamille, opprinnelig fra gresk χαμαίμηλον, «jord-eple», på grunn av blomstens duft.

## Utbredelse
*Camila* har vært et populært navn på jentebarn i USA fra 2010-tallet.

*Camila* er i dag et vanlig navn blant annet i Brasil, Chile og Bolivia.

|}

## Kjente personer med navnet

Personene i listen er ordnet kronologisk etter fødselsår.
* Camila Alves (født 1982), brasiliansk modell og designer
* Camila Bordonaba (født 1984), argentinsk skuespiller og sanger
* Camila Giorgi (født 1991), italiensk profesjonell tennisspiller
* Camila Mendes (født 1994), amerikansk skuespiller kjent fra Riverdale
* Camila Morrone (født 1997), argentinsk-amerikansk modell og skuespiller
* Camila Cabello (født 1997), cubansk-meksikansk-amerikansk sanger og låtskriver

## Referanser


## Eksterne lenker
* 
*
Kamilleblom

**Kamilleblom** er en art i gruppen kamilleblomslekta. Det er en ettårig plante som blir 15-60 cm høy. Ordet *kamille* kommer via latin *chamomilla* fra gresk *khamaimelon*, «jordeple». Navnet viser til duften.

## Referanser


## Eksterne lenker
* 
* NIFAB – Nasjonalt informasjonssenter for alternativ behandling (UiT)
Dan Grimaldi

**Dan Grimaldi** (født 1952) er en amerikansk universitetslærer og skuespiller. Som skuespiller er han mest kjent fra tv-serien *[[Sopranos]]*.

Grimaldi filmdebuterte i grøsseren *[[Don't Go in the House]]* (1979), hvor han spilte hovedrollen. Etter det har han hatt gjesteopptredener i tv-serier som *[[Law & Order]]*, *[[NYPD Blue]]*' og *[[Third Watch]]*. I 2000 fikk han rollen som Philly 'Spoons' Parisi i tv-serien *[[Sopranos]]*, en rolle som var med i en episode og ble drept. Grimaldi kom deretter tilbake som karakterens tvillingbror, Patsy Parisi, og medvirket til slutten. Han har hatt gjesteroller i et et par tv-serier etter *Sopranos*.

Grimaldi er professor og underviser i matematikk ved Department of Mathematics and Computer Science ved Kingsborough Community College Brooklyn, New York. Han har en bachelorgrad i matematikk, mastergrad i operasjonsanalyse og en doktorgrad i Data processing.

Han har italiensk aner.

## Referanser


## Eksterne lenker
*
Robert Loggia

**Salvatore «Robert» Loggia** (1930–2015) var en amerikansk skuespiller.

Han medvirket i over 230 film- og TV-produksjoner.

Loggia hadde italiensk opphav og vokste opp i bydelen Staten Island i New York. Han utdannet seg som journalist i 1951. I løpet av 1950-årene styrte han inn mot en skuespillerkarriere. Han filmdebuterte i 1956 i *[[Somebody Up There Likes Me (1956)|Somebody Up There Likes Me]]*, hvor han hadde en liten birolle. Fra 1958 til 1960 hadde ha en rolle tv-serien *[[Disneyland (TV-serie)|Disneyland]]*. Han har etter det gjort seg bemerket som gjestespiller i TV-serier som *[[Columbo]]*, *[[Starsky and Hutch]]*, *[[Charlie's Angels]]*, *[[The Rockford Files]]*, *[[Magnum, P.I.]]*, *[[Frasier]]*, *[[Dharma & Greg]]*, *[[The Sopranos]]* og Oliver Stones *[[Wild Palms]]*.

Han huskes fra filmer som *[[Scarface (1983)|Scarface]]* (1983), *[[Prizzis ære]]* (1985), *[[Kniven er eneste vitne]]* (1985), *[[Over the Top]]* (1986), *[[Big]]* (1988) og *[[Independence Day]]* (1996).

Han spilte også teater, og scenedebuterte på Broadway i stykket *[[The Man with the Golden Arm]]* i 1955.

Han mottok en Saturn Award for rollen han gjorde i filmkomedien *[[Big]]* (1988).

Loggia fikk Alzheimers i 2010, og døde av dette i 2015.

## Priser og nominasjoner

## Referanser


## Eksterne lenker
*
Numbers

Det engelske ordet for *tall*, **Numbers**, kan ha flere betydninger:

* *[[Numb3rs]]*, en TV-serie
* ''Numbers'' (album), et Cat Stevens album
* Numbers (programvare), et regneark utviklet av Apple som en del av programpakken iWork '08
Thomas Tallis

**Thomas Tallis** (født ca. 1505, død 23. november 1585) var en engelsk renessansekomponist. Han er mest kjent for sin kormusikk.

## Liv
Man vet svært lite om livet hans, og første gang man hører om han, er i 1530, da han var organist i Kent. Allerede da var han tydeligvis en respektert musiker og komponist. I 1535 byttet han jobb, og begynte å jobbe i St. Mary-at-Hill i London. I denne jobben kom han i kontakt med hoffet, og han startet en langvarig forbindelse med dem. Fra 1538 til 40 jobbet han ved et kloster i Essex, før han begynte å synge i koret ved Canterburykatedralen.

Tallis jobbet for hoffet ved siden av andre jobber, og i et skriv fra 1577 blir det sagt at han har jobbet for hoffet i førti år. Han jobbet for Henry VIII, Edward VI, Mary og Elizabeth som sanger, komponist, dirigent og organist. Som takk for dette, fikk han og hans læresvein William Byrd i 1573 enerett til å trykke musikk i England for 21 år.

Tallis komponerte et av de største korstykkene noensinne, motetten *Spem in alium nunquam habui* (se nedenfor) for 40 stemmer (åtte kor av fem stemmer hver, kanskje for Elizabeth I sin 40. bursdag), og var kanskje med det i konkurranse med den italienske komponisten Alessandro Striggio den eldres førtistemmig motett *Ecce beatam lucem*.

## Lytteprøve

## Referanser


## Kilder
* Biografi i heftet til platen *Spem in alium* av Oxford Camerata og Jeremy Summerly. Naxos, 2005.

## Eksterne lenker
* 
* 
* 
*  BBC Radio 3 Discovering Music program om ''Spem in Alium'' og relaterte verker
*  Gratis opptak av Latinsk kirkemusikk og engelsk kirkemusikk  fra Umeå Akademiska Kör
*
Christian Rohlfs

**Christian Rohlfs** (født 22. desember 1849 i Gross Niendorf i Segeberg i hertugdømmet Holsten, død 8. januar 1938 i Hagen) var en tysk maler som regnes som representant for den tyske ekspresjonismen.

Rohlfs var over 50 år da han tok opp ekspresjonismen som malestil. Arbeidene hans ble beslaglagt og erklært entartete kunst av nazistene i 1937. Beslaglisten omfatter 185 verk.  Han fikk maleforbud og ble ekskludert fra det prøyssiske kunstakademiet i Berlin. Han døde i byen Hagen i Westfalen.

## Arbeider

Fil:Christian_Rohlfs_Papageientulpen.jpg|*Papageientulpen* (ca&nbsp;1917)
Fil:Christian Rohlfs Gauner.jpg|*Gauner* (1918)
Fil:Christian_Rohlfs_Magnolienknospe_im_Krug.jpg|*Magnolienknospe im Krug* (ca. 1920)
Fil:Christian_Rohlfs_Phantastisches_Mosaik.jpg|*Phantastisches Mosaik* (1921)
Fil:Christian_Rohlfs_Selbstbildnis_mit_Frau.jpg|*Selbstbildnis mit Frau* (1921–22)


## Referanser


## Eksterne lenker
* 
* 
* Biography & Works by Christian Rohlfs  Galerie Ludorff, Düsseldorf, Tyskland
Kamelia

**Kamelia** er en plante som blir 6-9 meter høy. Den har vanligvis røde, fembladete blomster med en diameter på 5–8&nbsp;cm.

Det finnes mer enn 2000 hybrider av kamelia. Fargen på blomstene kan variere fra rød til rosa til hvit, og noen ganger flerfargede striper eller flekker.

## Eksterne lenker
*
Milla

**Milla** er et kvinnenavn med flere opprinnelser og betydninger. Navnet er relativt sjeldent men var et populært navn på jentebarn Finland i 2000-årene. En navnebærer er den amerikanske skuespilleren Milla Jovovich.

## Etymologi
*Milla* har flere opprinnelser og betydninger. Det kan være en kortform av *[[Camilla]]*, som betyr «tempeljomfru», en kjæleform av *[[Emilia]]* og *[[Amilia]]*, som begge betyr «rival», eller en variant av *[[Milda]]*, som betyr «kjærlig».

## Utbredelse
Navnet *Milla* er dokumentert brukt i Norge før 1600 og i Sverige fra 1894.

Navnet *Milla* var vanlig i Norge i 2000- og 2010-årene og hadde en popularitetstopp med 0,4 % i 2009.

*Milla* er i dag et relativt sjeldent navn, men har vært populært som navn på jentebarn i Finland i 2000-årene.

|}

## Kjente personer med navnet
Personene i listen er ordnet kronologisk etter fødselsår.
* Milla Gojsalić (ca. 1600–ca. 1630), kroatisk folkehelt
* Milla Clementsdotter (1812–1892) norsk sørsamisk kvinne som veiledet Læstadius
* Milla Parély (1917–2012), fransk skuespiller
* Milla Moreira (1949–2021), brasiliansk modell og skuespiller
* Milla Mason (født 1963), amerikansk countryartist
* Milla Lahdenperä (født 1974) finsk gründer, idrettsutøver og politiker
* Milla Jovovich (født 1975), amerikansk skuespiller og modell
* Milla Saari (født 1975), finsk langrennsløper
* Milla Vilotijević (født 1999), serbisk sanger
* Milla Grosberghaugen Andreassen (født 2005), norsk langrennsutøver

## Annen bruk av navnet
* *Milla* var blant de åtti vanligste hundenavnene i Norge i en undersøkelse fra 2025.

## Referanser


## Eksterne lenker
Szymon Ziółkowski

**Szymon Jerzy Ziółkowski** (født 1. juli 1976 i Poznań) er en polsk tidligere sleggekaster. 

Ziółkowski deltok i OL for tredje gang i Athen i 2004. Under OL 1996 i Atlanta kom han på tiendeplass, mens han under Sommer-OL 2000 i Sydney sørget for en sensasjon ved å ta gullmedaljen. 

Under VM 2001 viste han at OL-gullet ikke var en tilfeldighet ved å bli verdensmester. Etter et par mislykkede mesterskap (VM 2003 og OL 2004) kom han sterkt tilbake under VM 2005 i Helsingfors, der han først tok bronsemedaljen, men ble senere tilkjent sølvmedaljen på grunn av positiv dopingprøve til den opprinnelige medaljevinneren Ivan Tsikhan.

## Referanser


## Eksterne lenker
*
Plexus brachialis

**Plexus brachialis** er et nettverk av nerverøtter som kommer fra åpninger i ryggmargskanalen. Etter at disse nervene på flere steder har smeltet sammen, samt delt seg på mange steder, dannes alle nervene som går ut i armene og noen nærliggende områder.  

## Funksjon
Plexus brachialis gir nerveforbindelse for hele armen, både for muskler og følesans, med to unntagelser : trapezius-muskelen innerveres av nervus spinalis accessorius og et hudområde i armhulen innerveres av nervus intercostobrachialis. 

Funksjonen av nervene kan hemmes av svulster som vokser i øverste del av lungen og av trange forhold i ryggmargskanalen i nakken, som ved nukleusprolaps eller andre forsnevringer av åpningene fra ryggraden.

plexus brachialis-skader kan føre til alvorlig funksjonshemming i armene.

## Anatomi
De fem nerverøttene er de fremre grenene (rami) av ryggmargens forgreninger som først forsyner nakkemuskulaturen i tilsvarende nivå før de blir del av forgreningene og sammenkoblingene i plexus brachialis.

Nakkerøttene C5 og 6 danner en øvre hovedgren. C7 danner en midtre hovedgren, og C8 og T1 en nedre hovedgren. Hver av disse hovedgrener deler seg i fremre og bakre del. Disse seks delene danner igjen tre "bånd".

Nervene som kommer fra plexus kommer for det meste fra en av disse tre båndene, men noen nerver kommer fra deler nærmere ryggraden. 

## Diagram

### Forgreninger

## Flere bilder

 Fil:Gray507.png|Superficial dissection of the right side of the neck, showing the carotid and subclavian arteries.
 Fil:Gray523.png|The axillary artery and its branches.
 Fil:Gray813.png|Cutaneous nerves of right upper extremity. Posterior view.
 Fil:Gray814.png|Diagram of segmental distribution of the cutaneous nerves of the right upper extremity. Posterior view.
 Fil:Gray838.png|The right sympathetic chain and its connections with the thoracic, abdominal, and pelvic plexuses. 
 Fil:Gray1210.png|Side of neck, showing chief surface markings.


## Referanser


## Eksterne lenker
* 
* Tutorial at anatome.ncl.ac.uk
Kryptolebias marmoratus

***Kryptolebias marmoratus*** er en art av killifisker som finnes både i Sør-Amerika og Nord-Amerika.
Den tilbringer årets tørre måneder gjemt inni råtne trestammer, hvor den puster luft.

Denne arten er også det eneste kjente virveldyret som er simultan hermafodit og er i stand til å befrukte seg selv.

## Referanser


## Eksterne lenker
* 
*  The fish that can survive for months in a tree - Daily Mail
Another Side of Bob Dylan

***Another Side of Bob Dylan*** er Bob Dylans fjerde studioalbum, utgitt i 1964 av Columbia Records.

Jamfør tittelen inneholdt ikke dette albumet de forventede folke- og protestsangene, et brudd som fremprovoserte skarp kritikk fra ledende skikkelser i folk-miljøet. Redaktør i *[[Sing Out!]]* Irwin Silber klaget på at Dylan hadde «mistet kontakten med vanlige folk, og hadde blitt fanget inn i sin egen berømmelsesrus». De fleste kritikere utenfor dette miljøet lovpriste derimot Dylans nyskapende sanger, som øvde enorm innflytelse på blant andre The Beatles. Til tross for at tekstene nå var blitt noen andre: «Det er ingen sanger som retter pekefingeren mot noe», sa Dylan selv til Nat Hentoff fra The New Yorker. Han fremførte fortsatt sangene akkompagnert av seg selv på gitar og munnspill, og spiller piano på en av sangene. *Another Side of Bob Dylan* nådde nummer 43 i USA og solgte etter hvert til gull, og den kom opp på nummer 8 på listene i Storbritannia i 1965.

## Sporliste
### Side en
# «All I Really Want to Do» – 4:04
# «Black Crow Blues» – 3:14
# «Spanish Harlem Incident» – 2:24
# «Chimes of Freedom» – 7:10
# «I Shall Be Free No. 10» – 4:47
# «To Ramona» – 3:52
### Side to
# «Motorpsycho Nitemare» – 4:33
# «My Back Pages» – 4:22
# «I Don't Believe You (She Acts Like We Never Have Met)» – 4:22
# «Ballad in Plain D» – 8:16
# «It Ain't Me Babe» – 3:33

## Personell
*Bob Dylan – Vokal, akustisk gitar, piano, munnspill
*Ramblin' Jack Elliott – bakgunnsvokal på «Mr. Tambourine Man» (gitt ut på *[[Bringing It All Back Home]]*)
*Tom Wilson – Produsent

## Eksterne lenker
*
Rambøll

**Rambøll** er et firma som tilbyr rådgivende ingeniørtjenester innen bygg, samferdsel, byutvikling, energi, vann, miljø og helse, olje og gass, i tillegg til tjenester innen arkitektur og management consulting. 

Selskapet har per 2024 over  ansatte, fordelt på 300 kontorer i 35 land verden over.

## Historie
Rambøll ble grunnlagt i København i 1945, under navnet Rambøll & Hannemann. Selskapets grunnleggere var Børge Johannes Rambøll og Johan Georg Hannemann, to ingeniører som møttes på Danmarks tekniske universitet (DTU). 

Gjennom vekst og oppkjøp vokste selskapet og spredte seg til de andre nordiske landene. Ved oppkjøpet av svenske Scandiaconsult i 2003 ble Rambøll det største rådgivende ingeniørselskapet i Norden. 

I Norge har Rambøll 16 lokale kontorer, med tilsammen 1500 ansatte.

Rambøll eies av en stiftelse.

## Tjenester
Rambøll er delt inn i syv fagenheter, som tilbyr tjenester innen:
* Bygg & Arkitektur
* Samferdsel & Byutvikling
* Vann
* Energi
* Miljø & Helse
* Management Consulting
* Olje & Gass
Disse enhetene jobber ofte tett sammen på prosjekter.

## Store prosjekter

* Nytt Nasjonalmuseum 
* Nye Holmestrand stasjon.
* Broen The Queensferry Crossing, som knytter Edinburgh til Fife. 
* Utvidelsen til Tate Modern i London. 
* Bishan-ang mo kio parken i Singapore.

## Referanser


## Eksterne lenker
* 
* Norsk nettsted
Bondi Beach

**Bondi Beach** (uttales «BOND-eye» med en lang *i*, eller /'bɒndaɪ/) er en populær strand utenfor Sydney, Australia. Bydelen som omkranser stranden har samme navn. Bondi Beach ligger 7 kilometer øst for Sydney sentrum. Bondi, North Bondi og Bondi Junction er nabolag som ligger rundt Bondi Beach. 

Bondi Beach er også et tv-program som går på NRK (2021)

## Stranden
Bondi Beach er bortimot en kilometer lang og har mange besøkende turister gjennom hele året. Badevakttjenesten, som passer på stranden, har rangert nord- og sørenden ulikt med tanke på hvor farlig det er å bade der. Skalaen går fra 1-10. Nordsiden har blitt rangert som 4, mens sørsiden har blitt rangert som 7. Dette på grunn av de farlige utgående strømmer, kjent som «Backpackers Express». Det er faktisk hele fem utgående strømmer langs stranden, og hvor «Backpackers Express» er den som er nærmest det området hvor folk bader. Det finnes to hainett på Bondi som brukes i sommermånedene. Nettet dekker også andre strender i nærheten av kysten.

## Eksterne lenker
*
Anatolij Bondartsjuk

**Anatolij Pavlovitsj Bondartsjuk** (1940–2025) var en ukrainsk sleggekaster som representerte Sovjetunionen.

Bondartsjuks første store internasjonale triumf kom under EM 1969, der han vant på ny verdensrekord. To år senere tok han bronsemedalje i EM.

Året deretter oppnådde han karrierens største triumf, da han gikk til topps under OL 1972 i München. Under OL 1976 i Montréal tok han bronsemedalje.

## Mesterskapsmedaljer
* 1969: EM i Athen: **gull** (74,68 m) (VR)
* 1971: EM i Helsingfors: bronse (71,40 m)
* 1972: OL i München: **gull** (75,50 m) (OR)
* 1976: OL i Montreal: bronse (75,48 m)

## Fotnoter


## Referanser


## Eksterne lenker
*
Willi Holdorf

**Willi Holdorf** (født 17. februar 1940 i Blomesche Wildnis nær Glückstadt, død 5. juli 2020) var en tysk friidrettsutøver som først og fremst konkurrerte i tikamp.

Han deltok for det tyske laget i OL 1964 i Tokyo, der han vant gull i tikamp.

## Referanser


## Eksterne lenker
*
Giovanni Lajolo

**Giovanni Lajolo** (født 3. januar 1935 i Novara i Italia) er en av Den katolske kirkes kardinaler, og erkebiskop som i mange år var tilknyttet den romerske kurie. Han er president for Den pavelige kommisjon for Vatikanbyen og guvernør av Vatikanbyen.

Den 17. oktober 2007 bekjente pave Benedikt XVI at han ville bli kreert til kardinal ved et konsistorium planlagt for 24. november samme år.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Kardinal *Giovanni Lajolo (1935-) *1989*
## Referanser


## Eksterne lenker
* Biografi på The Cardinals of the Holy Roman Church
Folkets Hus i Sauda

**Folkets Hus i Sauda** er en bygning som ligger like utenfor Sauda sentrum. 

Bygget ble oppført av arbeiderbevegelsen i 1931, i stor grad på dugnad. Det var tegnet av arkitekt Gustav Helland.

Det erstattet den gang det gamle folkets hus i Brugata. Gjennom årene har bygget fungert som et viktig forsamlingssted for Saudas industriarbeider. Bygget er gjennom årene brukt som kino, teater, revy-scene, scene for debatter i TV 2, rettssal for Ryfylke tingrett og større festivitetsarrangementer. I første etasje var det i mange år et diskotek, mens andre etasje består av en storstue med scene og galleri. Byggverket oser av industrihistorie, og er innvendig prydet av store veggmalerier av kunstnerne Ragnvald Eikeland og Håkon Landa. Kunsten viser fremtidens Sauda sett med saudabuens øyne.

Bygningen har siden oppføring vært eid av Sauda fabrikkarbeiderforening (Det Nye Folkets Hus A/s v/Sauda Fabr.arb.forening), som på det meste hadde 1 500 medlemmer.

Riksantikvaren ønsker å verne Folkets Hus, og det vil da bli det første vernede folkets hus i landet. Bygget var lenge truet av riving, da kommunen utredet bygging av et helt nytt kulturbygg, det såkalte Kulturverket. Prosjektet ble imidlertid skrinlagt av kommunestyret i 2009, grunnet høye kostnader. I 2013 vedtok kommunestyrets flertall å satse på det gamle Folkets Hus som framtidige kulturlokaler, - og overtok det fra fagforeningen for en krone. Per 2014 er planene  at det skal bygges et tilbygg, at selve folkets Hus restaureres og fredes etter at restaureringen er fullført.

Folk-rock-gruppa Vestlandsfanden hyllet bygningen i sangen «Siste Dans på Folkets Hus».

Folkets hus i Sauda ble fredet av Riksantikvaren 25.august 2023. Riksantikvaren uttaler at demokrati- og felleskapsbygninger til nå har manglet på fredningslista.

## Referanser
Matrix (klubb)

**Matrix** er en nattklubb i Berlin, åpnet i 1996. Den ligger ved Warschauer Platz 18, og man finner den i kjelleretasjen til T-banestasjonen Warschauer Strasse. Her finnes det ti forskjellige kjellerhvelv, hvor taket er buet omkranset av T-bane stasjonens form. Nattklubben rommer ni barer og fem dansegulv. Stedet er på 2100 kvadratmeter, og er en av de største nattklubbene i Berlin.

Mellom 1996 og 2002 har mange kjente diskjockeys som Marusha, Chris Isaac, Westbam, Underground Resistance, Josh Wink, Lords of the Underground, Lady B, Sven Väth, Paul van Dyk, og andre representanter for elektronisk musikk opptrådt på Matrix.

Siden 2003 har tilbudet med artister der har opptrådt blitt utvidet for eksempel kan der nevnes artister som Sabrina Setlur, Ne-Yo, Georges Morel, Vibe Kingz, DJ Size og andre.

I tre år har klubben hatt egen lastebil under Berlin Love Parade. Lokalet er også brukt til varedemonstrasjoner og filminnspillinger.
## Referanser
Raffaele Farina

**Raffaele Farina** (født 24. september 1933 i Buonalbergo ved Benevento i Italia) er en av Den katolske kirkes kardinaler. Han er en erkebiskop som i mange år har vært tilknyttet den romerske kurie. Han er arkivar og bibliotekar for den romerske kurie. Farina tilhører Salesianerne av Don Bosco.

Den 17. oktober 2007 bekjentgjorde pave Benedikt XVI at han ville bli kreert til kardinal ved et konsistorium planlagt for 24. november samme år.
## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1797-1878) *1827
* Kardinal Gustav Adolf von Hohenlohe-Schillingsfürst (1823-1896) *1857
* Erkebiskop Salvatore Magnasco (1806-1892) *1868
* Kardinal Gaetano Alimonda (1818-1891) *1877
* Kardinal Agostino Richelmy (1850-1923) *1886
* Biskop Giuseppe Castelli (1871-1943) *1911
* Biskop Gaudenzio Binaschi (1883-1968) *1930
* Erkebiskop Albino Mensa (1916-1998) *1960
* Kardinal Tarcisio Bertone (1934-) *1991
* Kardinal *Raffaele Farina* (1933-) *2006

## Referanser


## Eksterne lenker
* Biografi på The Cardinals of the Holy Roman Church
Arne N. Vigeland

**Arne Nikolai Vigeland** (1900–1983) var en norsk skulptør. Han var sønn til Nils og Andrea Nilsen Vigeland. Han flyttet til Oslo omkring 1920 og var ansatt i Postverket i 50 år. Han debuterte på høstutstillingen i 1931.

## Enkelte arbeider
* *Hjortegruppe* på Eidsvolls plass i Oslo, 1958
* *Haldensøylen* mellom kirken og bybroa i Halden, 1965
* *[[Aamot-statuetten]]*, statuett som deles ut til personer eller institusjoner som har gjort en fremragende innsats i eller for norsk film
* Portrettbyste av Roald Amundsen foran «Gjøa» ved Frammuseet på Bygdøy, 1976
* Statue av Roald Amundsen, ved Amundsens hjem «Uranienborg» på Svartskog i Oppegård kommune. Den ble avduket av kong Olav i 1972.
* *Piken og laksen*, bybroa i Mandal 1968, senere flyttet til Brogata ved Adolph Tidemands bro
*Tre smijernsmotiver i rekkverket på bybroa i Mandal
* *Monument over falne* ved Valle kirke, Vigeland, Lindesnes 1948
* Portrettbyste av Nils P. Vigeland, gitt av Olav Njerve, Vigeland, Lindesnes 1976
* *De første skritt* ved Vigmostad skole, gave fra kunstneren til Lindesnes kommune, 1983
* *Kråka*, ved Kråkebekken i Spangereid, Lindesnes kommune, 1983 (avduket samme dag som *De første skritt*)
* *Elgkalv og jerv* ved Omsorgssenteret på Vigeland, Lindesnes, 1990
* *Lek* ved Gravene, Kristiansand, 1967
* *Ka heite du då* eller *Vigelandsgutten*, Vigeland sentrum, Lindesnes, 1998?
* *Postrytter*, posthusets vegg, Arendal, 1961
* Bryggearbeideren ved Drammen havn, 1975
* Keramisk relieff over Lindesnes kommune, Lindesnes omsorgssenter
* *Hjorthind med kalv*, Haugesund og Stockholm 1951
* *På stripa i 50-årene*, ved biblioteket i Kristiansand, 1974. Senere flyttet til Markens gate.
* *Råbukk*, Nesparken, Moss, 1959
* *Råbukk*, gave til kong Haakon på hans 80-årsdag  (ukjent sted)
**Mor og far*, portrettrelieff på foreldrenes gravsted, Valle kirke, Lindesnes
**Kronhjort i sprang*, Trondheim, 1983

Flere arbeider er å finne i Kristiansand, Drammen og i Lindesnes kommune.
Fiskerne og fisken, maleri i keramikk, henger på posthusets gamle bygg i Honningsvåg.  Laget til ferdigstillelse  i 1593.
En større samling gipsfigurer ble testamentert til Kristiansand kommune, med betingelser om at samlingen skulle være tilgjengelig for publikum og kunne brukes ved byens skoler. Verkene var lenge lagret og utstilt i Krutthuset på Lagmannsholmen i Kristiansand, men ble i 2011 deponert til Kulturtorvet i Lindesnes. Gipssamlingen er utstilt i Kulturtorvets underetasje sammen med kommunens bygdemuseum. I juni 2014 åpnet en skulpturpark utenfor bygget, slik at det nå er til sammen 22 skulpturer av kunstneren i Lindesnes kommune.

Skulpturparken ved Kulturtorvet i Lindesnes omfatter kunstverkene:
* *Første skritt*
* *Isbjørn*
* *Såmann*
* *Henrik Wergeland og Veslebrunen*
* *Pus vasker seg og mus ser på*
* *Kronhjort*
* *Byttet deles*
* *Rådyrbukk*
* *Lise*
* *Ørn på bytte*
* *Idyll*
* *Kvinne med kattedyr*
* *Kvinne med fugl*
* *Elias Louen* (avduket juni 2016)

## Referanser


## Litteratur
* ''Arne N. Vigeland og hans kunst'', H. Harsson 1980
*Min onkel, kunstneren Arne N. Vigeland, Kasper Simonsen. Glimt fra Lindesnes 2012, Lindesnes historielag.
Lluís Martínez Sistach

**Lluís Martínez Sistach** (født 29. april 1937 i Barcelona i Spania) er en av Den katolske kirkes kardinaler og erkebiskop av Barcelona, hvor han ble biskop i 2004.

## Liv og virke
Etter å ha avsluttet videregående skole i 1954, begynte han på presteskolen *Seminari Major Diocesà* i Barcelona hvor han gjennomførte kirkelige studier. I løpet av denne perioden studerte han også undervisning. Han ble ordinert til prest 17. september 1961 av den daværende erkebiskop Gregorio Modrego y Casaus i kirken Santa Maria de Cornellà. Han reiste deretter til Roma for å studere kirkerett og oppnådde i 1967 *doctor in utroque iure* (i både sivil rett og kirkerett) ved  Det pavelige lateranuniversitet.

Han tjenestegjorde deretter i en rekke kirkelige stillinger i hjembyen Barcelona før han i 1979 ble utnevnt til generalvikar i hjembyen av kardinal Narciso Jubany Arnau og fikk som spesialoppgave å samordne de mange like delene av erkebispedømmets administrasjon (kurie). I 1987 ble ansvarsområdet ytterligere utvidet, og 13. november samme år ble han utnevnt til hjelpebiskop i Barcelona, og mottok bispeordinasjonen 27. desember samme år i Katedralen i Barcelona. 17. mai 1991 ble han biskop i Tortosa.

20. februar 1997 ble han utnevnt til erkebiskop av Tarragona hvor han tok sete 13. april samme år. 15 juni 2007 ble han erkebiskop i hjembyen Barcelona.

Den 17. oktober 2007 bekjentgjorde pave Benedikt XVI at Martínez Sistach ville bli kreert til kardinal ved et konsistorium som ble avholdt 24. november samme år; da ble han kreert med *[[San Sebastiano alle Catacombe]]* som tittelkirke.

## Referanser


## Eksterne lenker
*  Biografi på The Cardinals of the Holy Roman Church
*  Biografi på erkebispedømmets nettsider
Théodore-Adrien Sarr

**Théodore-Adrien Sarr** (født 28. november 1936 i Fadiouth i Senegal) er en av Den katolske kirkes kardinaler, og emeritert erkebiskop av Dakar i Senegal. Han ble erkebiskop der i 2000, og fikk sin aldersbestemte avskjed i desember 2014.

Den 17. oktober 2007 bekjentgjorde pave Benedikt XVI at han ville bli kreert til kardinal ved et konsistorium planlagt for 24. november samme år.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Biskop Marie-Prosper-Adolphe de Bonfils (1841-1912) *1898
* Kardinal Louis-Ernest Dubois (1856-1929) *1901
* Kardinal Pierre-Marie Gerlier (1880-1965) *1929
* Erkebiskop Jean Émile André Marie Maury (1907-1996) *1958
* Kardinal Hyacinthe Thiandoum (1921-2004) *1962
* Kardinal *Théodore-Adrien Sarr* (1936-) *1974

## Referanser

## Eksterne lenker
* Biografi på The Cardinals of the Holy Roman Church
Agustín García-Gasco Vicente

**Agustín García-Gasco Vicente** (født 12. februar 1931 i Corral de Almaguer i Spania, død 1. mai 2011) var en av Den katolske kirkes kardinaler, og erkebiskop av Valencia i Spania. Han ble biskop der i 1992. 

Den 17. oktober 2007 bekjente pave Benedikt XVI at han ville bli kreert til kardinal ved et konsistorium planlagt for 24. november samme år, med *[[San Marcello al Corso]]* som tittelkirke.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1852-1918) *1900
* Kardinal Antonio Riberi (1897-1967) *1934
* Kardinal Ángel Suquía Goicoechea (1916-2006) *1966
* Kardinal *Agustín García-Gasco Vicente* (1931-2011) *1985

## Referanser
Seán Brady

**Séan Baptist Brady** (født 16. august 1939 i Laragh i Irland) er en av Den katolske kirkes kardinaler. Han er erkebiskop av Armagh i Nord-Irland og dermed primas for den irske katolske kirke.

## Biografi
Brady ble ordinert til prest i 1964 og er utdannet i kirkerett fra Lateranuniversitetet i Roma. Han arbeidet i Irland fra 1967 til 1980, da han returnerte til Roma. Han kom tilbake til Irland på 1990-tallet og ble biskop i 1996.

Den 17. oktober 2007 bekjentgjorde pave Benedikt XVI at han ville bli kreert til kardinal ved et konsistorium planlagt for 24. november samme år.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santorio (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Carlo Boschi (1715-1788) *1760
* Kardinal Bartolomeo Pacca (1756-1844) *1786
* Pave Gregor XVI (1765-1846) *1831
* Kardinal Castruccio Castracane degli Antelminelli (1779-1852) *1844
* Kardinal Paul Cullen (1803-1878) *1850
* Erkebiskop Joseph Dixon (1806-1866) * 1852
* Erkebiskop Daniel McGettigan (1815-1887) *1856
* Kardinal Michael Logue (1840-1924) *1879
* Kardinal Joseph MacRory (1861-1945) *1915
* Kardinal John Francis D'Alton (1882-1963) *1942
* Kardinal William John Conway (1913-1977) *1958
* Kardinal *Seán Brady* (1939-) *1995

## Referanser


## Eksterne lenker
*  Biografi på The Cardinals of the Holy Roman Church
John Njue

**John Njue** (født 31. januar 1946 i Embu i Kenya) er en av Den katolske kirkes kardinaler, og erkebiskop av Nairobi i Kenya. Han ble erkebiskop der i 2006.

Den 17. oktober 2007 bekjentgjorde pave Benedikt XVI at han ville bli kreert til kardinal ved et konsistorium planlagt for 24. november samme år.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Kardinal Jozef Tomko (1924-2022) *1979
* Kardinal *John Njue* (1946-) *1985

## Referanser


## Eksterne lenker
* Biografi på The Cardinals of the Holy Roman Church
Emmanuel III Delly

**Emmanuel III Delly** (født 27. september 1927 i Telkaif nær Mosul i Irak, død 8. april 2014 i San Diego) var en av Den katolske kirkes kardinaler, og kaldeisk patriark av Babylon i Irak, med sete i Bagdad. Han ble patriark i 2006.

Den 17. oktober 2007 bekjentgjorde pave Benedikt XVI at han ville bli kreert til kardinal ved et konsistorium planlagt for 24. november samme år. Ettersom han var over 80 år, ville han, i motsetning til yngre kardinaler, ikke kunne delta ved pavevalg.
## Episkopalgenealogi
Hans episkopalgenealogi er:

* Erkebiskop Youhanan VIII Hormez (1760-1838)
* Biskop Isaie Jesu-Yab-Jean Guriel (1758-1833) *bispeviet 1795
* Erkebiskop Augustin Hindi (?-1828) *1804
* Patriark Joseph VI Audu (1790-1878) *1825
* Patriark Pierre Élie XII Abbolyonan (1840-1894) *1874
* Patriark Yousef VI Emmanuel II Thomas (1852-1947) *1892
* Erkebiskop Hormisdas Étienne Djibri (1872-1953) * 1902
* Patriark Paul II Cheikho (1906-1989) *1947
* Erkebiskop *Emmanuel III Delly* (1927-2014) *1892

## Se også
* Kaldeisk-katolske kirke

## Referanser


## Eksterne lenker
* Biografi på The Cardinals of the Holy Roman Church
Umberto Betti

**Umberto Betti** (født 7. mars 1922 i Pieve S. Stefano i Italia, død 1. april 2009 i Fiesole nær Firenze) var en av Den katolske kirkes kardinaler. Han tilhørte fransiskanerordenen.

## Liv og virke
### Bakgrunn
Umberto Betti begynte som fransiskaner-novise den 23. juli 1937, avla sine timelige løfter  2. august 1938 og de høytydelige løfter 31. desember 1943.

### Prest
Han ble presteviet 5. april 1946.

Han tok doktorgraden i dogmatikk. Etter videreførende studier ved Universitetet i Leuven i Belgia ble han professor i Roma. Han var teologisk rådgiver under annet Vatikankonsil, og var rektor for Lateranuniversitetet i Roma fra 1991 til 1995.

### Kardinal
Den 17. oktober 2007 bekjente pave Benedikt XVI at han ville bli kreert til kardinal ved et konsistorium planlagt for 24. november samme år. Ettersom han var over 80 år, kunne han, i motsetning til yngre kardinaler, ikke kunne delta ved pavevalg.

## Referanser


## Eksterne lenker
* The Cardinals of the Holy Roman Church
White Willow

**White Willow** er et norsk progressiv rock-band, etablert i 1993 av Jacob Holm-Lupo, Jan Tariq Rahman, Alexander Engebretsen, Eldrid Johansen, Sara Trondal, Tirill Mohn og Audun Kjus.

White Willow spiller musikk inspirert av så vidt forskjellige band og artister som 10cc, The Beach Boys, Fleetwood Mac, Steeleye Span, Steely Dan, Genesis, King Crimson, Soft Machine, Fairport Convention, Sandy Denny, Magma, Weather Report, Nick Drake og Joni Mitchell. Billboards *Guide to Progressive Music* nevner bandet som «en av de mest betydningsfulle progressive gruppene i vår tid». Fløyte, Mellotron og analoge synthesizere samt kvinnelige vokalister er vesentlige komponenter i White Willows lydbilde. 
 
## Medlemmer
* Venke Knutson – vokal
* Lars Fredrik Frøislie – tangenter
* Ketil Vestrum Einarsen – fløyte
* Jacob Holm-Lupo – gitar
* Ellen Andrea Wang – bass
* Mattias Olsson – trommer

**Tidligere medlemmer**
*Sylvia Erichsen Skjellestad – vokal
*Trude Eidtang – vokal
*Marthe Berger Walthinsen – bass
*Aage Moltke Schou – trommer
*Erik Holm – trommer
*Danny Young – trommer
*Alexander Engebretsen – bass
*Per Christian Stenberg – bass
*Eldrid Johansen – vokal
*Sara Trondal – vokal
*Tirill Mohn – fiolin
*Audun Kjus – fløyte og vokal
*Jan Tariq Rahman – keyboard, bass, treblåseinstrumenter, vokal

## Diskografi
* *[[Ignis Fatuus]]* (1995, The Laser's Edge)
* *[[Ex Tenebris]]* (1998, The Laser's Edge)
* *[[Sacrament (White Willow-album)|Sacrament]]* (2000, The Laser's Edge)
* *[[Storm Season]]* (2004, The Laser's Edge)
* *[[Signal to Noise (album)|Signal to Noise]]* (2006, The Laser's Edge)
* *[[Terminal Twilight]]* (2011, Termo Records)
* *[[Future Hopes]]* (2017, The Laser's Edge)

## Referanser


## Eksterne lenker
* 
* 
* Whitewillow.info
* White Willow hos Thegauntlet.com
Kommensalisme

**Kommensalisme** er en form for biologisk samliv der den ene parten drar fordel av samlivet, mens den andre parten verken blir påvirket positiv eller negativ. Ordet kommer fra latin *com mensa* som betyr «deler et bord», og ble først brukt for å skildre måten mange dyr nyttegjør seg av andre dyrs matoverskudd, t.d. åtselseterer som venter til predatoren er ferdig med byttet sitt før de forsyner seg. 

## Ulike slag kommensalisme

### Transport
Mange organismeer fester seg til andre organismer for å komme seg fra en plass til en annen. Denne formen for kommensalisme omfatter i hovedsak leddyr, t.d. midd på insekter, bokskorpioner på pattedyr og tusenbein på fugl, men er også kjent fra virveldyr som sugefisk.

Dyr som blir funnet på andre organismer uten at de gjør skade, blir kalt for *foretiske* dyr.

### Husly
Når en organisme lever i en annen organisme uten å gjøre skade, kalles for *inkvilin*. Et eksempel på et slikt dyr er hakkespetten, fordi denne fuglen lever inne i et hull i et tre. Eller ulike planter som vokser på trær. 

### Metabiose
En indirekte form for kommensalisme blir kalt for metabiose. Disse dyrene drar fordel av en annen organisme etter at den har dødd. Et godt eksempel på dette er eremittkrepsen, som lever i skall fra døde snegler.

## Kritikk av begrepet
Noen biologer mener at tette bånd mellom to organismer nødvendigvis må ha en positiv eller negativ virkning på begge partene, og at organismene er enten mutualistiske eller parasittiske på en måte som ikke enda er oppdaget. 

## Se også
* Mutualisme
* Parasittisme
Verdensrankingen i snooker 2005/2006

**Verdensrankingen i snooker 2005/2006** viser rangeringen av de 64 beste snookerspillerne i verden for sesongen 2005/2006. 

Poengene i rangeringen er basert på prestasjonene spillerne har gjort de to foregående sesongene, altså sesongene 2003/2004 og 2004/2005.

Shaun Murphy, som regjerende verdensmester, var automatisk kvalifisert til alle rankingturneringer selv om han var rangert utenfor topp 16. Quinten Hann var rangert som nummer 22, men spilte ikke denne sesongen. 



## Referanser
.Mac

**.Mac**  er programvare/medlemskap laget av Apple. Det er tett knyttet til OS X. Den 9. juli 2008 ble .Mac erstattet med tjenesten MobileMe, en lignende tjeneste med utvidet funksjonalitet, og alle eksisterende .Mac-kunder ble automatisk flyttet over til MobileMe uten ekstra kostnader.

## Funksjoner i .Mac

### Webgalleri
Med Webgalleri kan du eksportere bilder rett fra iPhoto og Aperture til ditt domene hos Apple.

### Hjemmeside
Enkel publisering med iWeb

### IMAP-e-post
Man får en adresse som slutter på @mac.com

### iDisk
Med iDisk kan du lagre filer opp mot Apples server, du har 10 GB lagringsplass

### Synkronisering
Med -Mac  kan man synkronisere:
*Bokmerker fra Safari
*Kalender
*Kontakter fra Adressebok
*Dashboard widgeter
*Dock objekter
*Nøkkelringer
*E-postkontoer
*E-postregler, signaturer og smartepostkasser fra apple mail
*Notater
*Innstillinger i valgpanelet

### Sikkerhetskopiering
Sikkerhetskopier filene dine opp mot Apples servere

## Kilder
* Apple: Apple Launches .Mac ''(publisert 17. juli 2002)'' Besøkt 19. oktober 2018
AirPort Express

**AirPort Express** er en trådløs enhet laget av Apple Inc. Den ble intrudusert 7. juni 2004 av Steve Jobs. Den har IEEE 802.11g man kan bruke det som en nettverksbro eller en trådløs router. Boksen har en USB kontakt som man kan f.eks. bruke til printer eller scanner. Den har også lydutak slik at man kan koble til stereoanlegg da får man brukt AirPlay som gjør at man streamer lyd over det trådløse nettverket fra iTunes til stereoanlegget. AirPort Express kan også brukes til Windows.
Urbano Navarrete

**Urbano Navarrete Cortés** (født 25. mai 1920 i Camarena de la Sierra i Teruel i Spania, død 22. november 2010 i Roma) var en av Den katolske kirkes kardinaler. Navarrete var rektor ved Det pavelige universitet Gregoriana i Roma.

## Liv og virke
### Prest
Han ble presteviet i 1952. Han hadde doktorgrad i kirkerett, og ble rektor for Gregoriana-universitetet i 1980. Der underviste han også i kirkerett. Som ekspert på kirkerett og området ekteskapsrett innen denne disiplinen var han rådgiver for Troskongregasjonen og Kongregasjonen for helligkåringer. Han medvirket ved utarbeidelsen av den nye kanoniske rett som kom i 1983.

I 1993 ble han æresdoktor ved Det pavelige universitet i Salamanca i Spania.
### Kardinal
Den 17. oktober 2007 bekjentgjorde pave Benedikt XVI at han ville bli kreert til kardinal ved et konsistorium planlagt for 24. november samme år. Ettersom han var over 80 år, ville han, i motsetning til yngre kardinaler, ikke kunne delta ved pavevalg. Han fikk *[[San Ponziano]]* som titteldiakoni.

Urbano Navarrete produserte over 150 vitenskapelige arbeider og verker. 

I oktober 2007 utkom i Madrid et bind med hans samlede arbeider innen kanonisk ekteskapsrett, *«Derecho matrimonial canónico. Evolución a la luz del Concilio Vaticano II.»*.

## Referanser


## Eksterne lenker
* Biografi på The Cardinals of the Holy Roman Church
Skallselskap

Et **skallselskap** er et selskap som ikke har noen signifikant kapital eller aktivitet. Denne selskapsformen er i seg selv ikke ulovlig, og de kan ha legitime forretningsaktiviteter. Normalt brukes det likevel som en hovedkomponent i svart økonomi, spesielt i forbindelse med selskaper som er basert i skatteparadiser.

En klassisk form for skatteunngåelse, kalt internprising, baseres på kjøp og salg via skallselskaper i skatteparadiser, for å skjule hovedselskapets reelle profitt. Selskapet fører da all sin internasjonale aktivitet gjennom skallselskapet, og må derfor ikke rapportere om de involverte beløpene til hjemlandet, noe som gir skattebesparelser. Oxfam International kalkulerer med at pengestrømmen ut fra utviklingsland til skatteparadiser beløper seg til 50 milliarder dollar hvert år.
Sertifikat (finans)

Et **sertifikatlån** er et kortsiktig lån med løpetid på inntil 12 måneder. Lån med sertifikatvilkår er begrenset til sertifikatets lengde, i motsetning til vanlige fastrentelån. Det er i prinsippet et omsettelig gjeldspapir.

Det betales ikke avdrag i løpetiden og ved lånets utløp må låntaker enten nedbetale eller fornye avtalen. I Norge er det vanlig for banker å tilby sertifikatlån med varighet på 3, 6, 9 eller 12 måneder. Sertifikatlån skiller seg hovedsakelig fra fastrentelån ved at man beregner renten ut fra:

\frac{\mathrm{Antall~faktiske~dager}}{365~\mathrm{dager}}

Fastrentelån bruker derimot:

\frac{\mathrm{Rentedager}}{360~\mathrm{dager}}
Mac OS X v10.1

**Mac OS X versjon 10.1 «Puma»** er den andre versjon av Mac OS X operativsystemet til Apples Macintoshmaskiner. Denne versjonen ble lansert 25. september, 2001. Den ble lansert seks måneder etter første versjon av Mac OS X «Cheetah». Det var en gratis oppdatering for de som hadde Mac OS X 10.0 Cheetah. Fra og med versjon 10.1.2 så ble Mac OS X standard operativsystem på alle nye Mac datamaskiner.

Selv om versjon 10.1 var et mye bedre operativsystem enn sin forgjenger, så ble også dette systemet kritisert:
***Systemytelse** Selv med forbedret systemytelse, mente mange Mac brukere at ytelsen ikke var god nok til å ha Mac OS X som sitt hovedsystem.
***Lite nytt** Mange brukere mente at det var for få forbedringer i den nye versjonen. Brukergrensesnittet var omtrent det samme. Det var fortsatt feil som førte til at systemet gikk ned.
***Mac OS X som standard operativsystem** Kritikerne mente at Mac OS X ikke var modent til å være et standard operativsystem. De mente at Apple bruk av Mac OS 9 som standard system illustrerte dette. Men fra og med versjon 10.1.2 ble Mac OS X det nye standard operativsystemet.

## Nye funksjoner
Apple introduserte mange nye egenskaper som var savnet i den forrige versjonen. Videre ble systemytelsen forbedret.

***Raskere 3D** (OpenGL 20% raskere)
***Image Capture** for å hente bilder fra tilkoblete enheter f.eks. kamera
***Bedre støtte for CD og DVD brenning**
***Bedre støtte av printere** (200 printers støttet)
***Forbedret ytelse i hele systemet**
***Avspilling av DVD** med Apple DVD-spiller
***Forbedret [[AppleScript]] ** Programmering i AppleScript kan nå gjøres mot flere systemkomponenter som PrintCenter og Terminal. Nytt AppleScript studio gjør det mulig for brukere å lage AppleScript applikasjoner ved bruk av et grafisk brukergrensesnitt.
***ColorSync 4.0** For håndtering av farger.

## Systemkrav
* Støttetde Maskiner: Power Mac G3, G4, G4 Cube, iMac, PowerBook, or iBook
* Minimum med RAM:  128 MB
* Harddiskplass: 1.5 GB

## Oversikt over versjoner

## Referanser


## Eksterne lenker
* 
* Apple (2005): Mac OS X 10.1: Chart of available software updates (Lest: 20. juli 2008)
* John Siracusa (2005): Mac OS X 10.1. (Lest 20. juli 2008)
* Apple (2005): Welcome to Mac OS X  (Lest 20. juli 2008)